Pályázati felhívás

Közszolgáltatási szerződés keretein belül, közforgalmú autóbuszvonalak üzemeltetése 2025. december 01-től, 2027. november 30-ig. + egy év terjedő időszakban, Göd Város közigazgatási területén belül

1. **A pályázat kiírója, szolgáltatási szerződés időtartama**

Név: Göd Város Önkormányzata

Cím: 2131 Göd, Pesti út 81.

Képviseli: Kammerer Zoltán polgármester

Kapcsolattartó Mucsi László városüzemeltetési ügyintéző

Kapcsolattartó telefonszáma: 06-27/530-064

Kapcsolattartó e-mail címe: mucsilaszlo@god.hu

Megrendelő a pályázatot a személyszállítási szolgáltatásokról szóló 2012. évi XLI. törvény az Európai Parlament és Tanács 1370/2007/EK rendelet és a Polgári Törvénykönyvről szóló 2013. évi V. törvény hatályos rendelkezései szerint folytatja le.

Megrendelő a közszolgáltatási szerződést tervezetten 2025.12.01-től, 2027.11.30-ig, két év határozott időtartamra köti a pályázat nyertesével (a továbbiakban: Közszolgáltató) azzal, hogy a felek egybehangzó írásos nyilatkozatával, ez az időszak egy alkalommal további maximum 365 nappal meghosszabbítható. Szerződő feleknek a szolgáltatási időszak lejártát megelőző minimum 80 nappal korábban nyilatkozniuk kell a további 365 napos meghosszabbítás elfogadásáról.

1. **Az ellátandó közszolgáltatási tevékenység leírása**

Ajánlattevőnek (Közszolgáltatónak) Göd Város területén közforgalmú autóbuszos személyszállítási közszolgáltatást kell ellátnia.

Közszolgáltató főbb feladatai:

* Göd Város közigazgatási területén belül az Önkormányzat által átadott menetrend szerinti közlekedés biztosítása a szolgáltató tulajdonát, vagy bérletét képező járművekkel,
* forgalomirányító adminisztratív ügyelet biztosítása,
* megfelelően képzett járművezetők alkalmazása, oktatása,
* járművek rendeltetésszerű használata és megóvása,
* járművek karbantartása, szükség szerinti javítása, külső és belső tisztítása, üzemanyaggal és egyéb üzemeltetési anyagokkal történő ellátása,
* járművön belüli utastájékoztatási feladatok ellátása a rendelkezésre bocsátott eszközökkel,
* statisztikai jelentések készítése (utaslétszám, forgalmi kihasználtsági adatok, menetidők),
* szolgáltatási szabályok betartása,
* elszámolás a szolgáltatás mennyiségi és minőségi mérőszámainak megfelelően,
* a Közszolgáltató a járatok használatát minden utas számára ingyenesen, ellenszolgáltatás nélkül biztosítja, amennyiben az utas a Szolgáltató Üzletszabályzatának egyébként megfelel.

Közszolgáltató a tevékenységét a mindenkor hatályos magyar jogszabályok, különösen a személyszállítási szolgáltatásokról szóló 2012. évi XLI. törvény az Európai Parlament és Tanács 1370/2007/EK rendelet és a Polgári Törvénykönyvről szóló 2013. évi V. törvény szerint köteles ellátni.

Megrendelő vállalja, hogy havonta legalább 7.700 km, legfeljebb 9.000 km szolgáltatást rendel meg. A szolgáltatást tanítási munkanapi, és tanszünetes munkanapi, valamint áthelyezett munkanapi időszakban kell biztosítani. Megrendelő egy évben maximum 15 alkalommal zömében tanítási munkanapi időszakban különjáratot is rendel meg, melynek a napi menethossza nem haladja meg a 30 km-t. A napi menettávolság tanítási időben 350-400 km között várható. A napi menettávolság tanszünetes és áthelyezett munkanapokon 300-350 km között várható. **A menetrendi kilométer +/- 10%-ban eltérhet.**

Megrendelő vállalja továbbá, hogy egyidejűleg legfeljebb 2 fő járművezetővel teljesíthető szolgálatot ír ki.

Közszolgáltató a szolgáltatás ellátásáért az ajánlatában megajánlott nettó …. Ft+ÁFA/nap elszámolású díjazásra jogosult, melyet a Megrendelő által igazolt teljesítési igazolás kiadását követő 15 naptári napon belül banki utalással teljesít a Megrendelő.

Közszolgáltató a különjárati szolgáltatás ellátásáért az ajánlatában megajánlott nettó ….. Ft+ÁFA/km elszámolású díjazásra jogosult, melyet a Megrendelő által igazolt teljesítési igazolás kiadását követő 15 naptári napon belül banki utalással teljesít a Megrendelő.

Megrendelő a megrendelt szolgáltatás minőségét élőmunkaerő és informatikai rendszer segítségével ellenőrizni jogosult. Közszolgáltató nem megfelelő teljesítése esetén a szerződésben meghatározott kötbérfizetésére kötelezett.

Az ellátandó közszolgáltatás minimális követelményeit, a tevékenység végzésének egyéb feltételeit, nyertes pályázó jogait és kötelezettségeit, a pályázati dokumentáció részét képező szerződéstervezet tartalmazza.

1. **Kizáró okok, valamint az alkalmassági követelmények ismertetése:**

**-Ajánlattevővel (Közszolgáltatóval) szemben előírt kizáró okok rövid ismertetése**

Az eljárásban **nem lehet Ajánlattevő (Közszolgáltató),**

-aki a közbeszerzésekről szóló 2015. évi CXLIII. törvény 62. § (1) és (2) bekezdésben meghatározott kizáró okok hatálya alá tartozik,

-aki a nemzeti vagyonról szóló 2011. évi CXCVI. tv. 3. § 1. bekezdés 1. b) pontja szerint nem átlátható szervezetnek minősül,

-aki az egyenlő bánásmód követelményének az egyenlő bánásmódról és az esélyegyenlőség előmozdításáról szóló 2003. évi CXXV. törvénybe ütköző - két évnél nem régebben meghozott – jogerős közigazgatási, illetve bírósági határozatban megállapított és bírsággal sújtott magatartást tanúsított.

**-Ajánlattevővel (Közszolgáltatóval) szemben előírt alkalmassági követelmények ismertetése**

Ajánlattevő (Közszolgáltató) **feleljen meg az alábbi alkalmassági követelményeknek**:

* tevékenységi körei között szerepeljen a 4931 Menetrend szerinti közúti személyszállítás,
* rendelkezzen érvényes, a székhelye szerinti illetékes közlekedési felügyelet által kiállított autóbuszos személyszállító engedéllyel,
* a pályázat közzétételét megelőző három, mérlegfordulónappal lezárt üzleti évéből legalább kettő évben nyereségesen működött,
* a pályázat közzétételét megelőző 3 évben közösségi személyszállítás tárgyból származó árbevétele legalább 50 millió Ft,
* rendelkezzen saját tulajdonát képező vagy általa bérelt alábbi járművekkel:
* M.1. egy darab a járművezetőn kívül legalább 17 fő szállítására alkalmas alacsonypadlós, gyári beépített klímával rendelkező **(kisbusz) autóbusszal**, melynek gyártási éve nem lehet 2015 előtti, és környezetvédelmi besorolása minimum EURO 6, amely forgalmi engedélyében a „**közforgalmú személyszállításra alkalmas**” bejegyzés található, és
* M.2. egy darab legalább 40 fő szállítására alkalmas alacsonypadlós, gyári beépített klímával rendelkező (midi) busz) melynek gyártási éve nem lehet 2010 előtti, és környezetvédelmi besorolása minimum EURO 5, amely forgalmi engedélyében a „**közforgalmú személyszállításra alkalmas**” bejegyzés található, és
* M.3. egy darab a **fentiek pótlására vagy helyettesítésére szolgáló** legalább 40 fő szállítására alkalmas alacsonypadlós, gyári beépített klímával rendelkező **(midi) autóbusszal** melynek gyártási éve nem lehet 2010 előtti, és környezetvédelmi besorolása minimum EURO 5, amely forgalmi engedélyében a „**közforgalmú személyszállításra alkalmas**” bejegyzés található
* a járművek maximális hossza:11 méternél nem lehet hosszabb,
* a járművek rendelkezzenek felszerelt nyomkövető rendszerrel, amely műholdas rendszerrel képes a jármű pozíciójának meghatározására, a jármű és környezetének egyéb paramétereinek mérésére, valamint ezen adatok mobil adatkapcsolattal történő továbbítására és feldolgozására,
* a járművek rendelkezzenek érvényes műszaki vizsgával és a járművekre érvényes kötelező felelősségbiztosítással,
* a járművek belső utasterének ill. a karosszéria belső elemeinek állapota a jármű korához igazodjon, vagy attól szebb állapotú, de nem lehet a beltérben szakadt, koszos, foltos ülés. A természetes kopás a használhatóság határáig és az elvárható esztétikai megjelenésig megengedett,
* a járművek külső karosszéria megjelenése, összképe legyen összhangban a jármű korával vagy attól szebb állapotú, de semmiképp nem lehet rozsdás, horpadt , elhanyagolt kinézetű, hiányos festésű. ill. az elvárható esztétikai megjelenést tükrözze.
* **Közszolgáltató járműveinek a fenti előírásoknak a szolgáltatás teljes időszaka alatt mindenkor meg kell felelni,**
* **Közszolgáltatónak a szolgáltatást saját magának kell ellátnia, a szolgáltatási tevékenysége alvállalkozóval történő bevonását, teljesítését Megrendelő kizárja.**

Ajánlattevőnek a kizáró okokról, valamint az alkalmassági feltételeknek való megfelelőségről kifejezett nyilatkozatot, dokumentumokat kell benyújtania a Pályázati dokumentációban részletezettek szerint.

1. **A pályázati dokumentáció**

Megrendelő a pályázat sikeres lebonyolítása érdekében Pályázati dokumentációt készített, melynek részét képezi a szerződéstervezet, műszaki dokumentumok, nyilatkozatminták.

Megrendelő felhívja az Ajánlattevők figyelmét, hogy a Pályázati Dokumentáció átvétele az érvényes ajánlattétel feltétele. A Pályázati Dokumentáció másra nem ruházható át. Közös pályázat esetén elegendő, ha a közös pályázatban résztvevő egyik gazdasági szereplő veszi át a Pályázati Dokumentációt. A Pályázati Dokumentáció beszerzésének határideje a pályázati határidő.

Megrendelő a Pályázati Dokumentumokat az érdeklődők részére, azok kérelmére, ingyenesen, elektronikus úton bocsátja rendelkezésre. A Pályázati Dokumentumokat a mucsilaszlo@god.hu e-mail címen kell igényelni. A Pályázati Dokumentumok az igénylésben megjelölt e-mail címre legkésőbb a következő munkanapon megküldésre kerül.

1. **Pályázati, ajánlattételi határidő**

Az ajánlattételi határidő: 2025. 08. 11. 10:00 óra

A jelen felhívásban és a Pályázati Dokumentációban valamennyi, órában megadott határidő magyarországi helyi idő szerint értendő. Kiíró az ajánlattételi határidő lejártát a www.pontosido.com weboldal Budapesti idő adata alapján állapítja meg.

1. **A pályázatok, ajánlatok megküldése**

A pályázatokat, ajánlatokat papír alapon, lezárt borítékban, személyesen vagy postai úton kell átadni, eljuttatni a Megrendelő részére, 2131 Göd Pesti út 81. A borítékra rá kell vezetni a pályázó nevét, székhelyét, a pályázat címét: „Közszolgáltatási szerződés keretein belül közforgalmú autóbuszvonalak üzemeltetése 2025-27”, továbbá a „Tilos felbontani 2025.08.11. 10:00 óra előtt” megjelölést.

1. **További információk**

Az ajánlatoknak a következőket kell tartalmaznia:

* Felolvasólap, amelyen fel kell tüntetni az ajánlatot tevő cég nevét, székhelyet, adószámát és cégjegyzékszámát, továbbá a szolgáltatás ellátásának nettó …. Ft+ÁFA/nap és a különjárati szolgáltatás Ft+ÁFA/km költségigényét, valamint az egyéb értékelési szempontokra tett vállalás értékét.
* Nyilatkozat, amelyben Ajánlattevő kifejezetten nyilatkozik a kizáró okok fenn nem állásáról, illetve az alkalmassági követelményeknek való megfelelésről.
* Nyilatkozat referenciáról.
* Nyilatkozat az előző három lezárt üzleti év eredményéről.
* Nyilatkozat a 2011. évi CXCVI. tv. 3. § 1. bekezdés 1. b) pontja szerinti átláthatóságról.
* Nyilatkozat a 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosról.
* Ajánlattevő képviseletére jogosult cégaláírási nyilatkozat (közjegyzői aláírás-hitelesítéssel ellátott címpéldány) vagy a 2006. évi V. törvény (Ctv.) 9. §-a szerinti, ügyvéd által ellenjegyzett aláírás-mintája, vagy a kamarai jogtanácsos által ellenjegyzett aláírás-minta vagy ezen dokumentumok másolata. Amennyiben az ajánlatot nem az írásbeli képviseletre jogosult személy írja alá, akkor az adott személy(ek)nek az ajánlat aláírására vonatkozó, a meghatalmazott aláírás mintáját is tartalmazó (tehát a meghatalmazás tartalmazza, hogy a meghatalmazott meghatalmazásban foglalt aláírása aláírás mintaként szolgál), a képviseletre jogosult általi, cégszerű aláírással ellátott meghatalmazását is szükséges csatolni.
* Nyilatkozat, amelyben Ajánlattevő nyilatkozik a szerződéstervezetben rögzített feltételek elfogadásáról.
* Nyilatkozat, amelyben Ajánlattevő nyilatkozik, hogy a közszolgáltatási kötelezettség ellátásához szükséges személyzettel és eszközökkel rendelkezik.
1. **Kiegészítő tájékoztatás**

A pályázattal kapcsolatban további kiegészítő tájékoztatás a pályázat benyújtásának (ajánlattételi határidő lejártát) megelőző 7 naptári napig, elektronikusan úton kérhető Megrendelő kapcsolattartójától, Mucsi László városüzemeltetési ügyintéző, mucsilaszlo@god.hu -e-mail címen. Amennyiben a kiegészítő tájékoztatás benyújtására az ajánlattételi határidőt megelőző 7 naptári napon belül kerül sor, úgy Megrendelő nem köteles azokat megválaszolni.

1. **Hiánypótlás**

Megrendelő biztosítja a hiánypótlás lehetőségét, valamint az ajánlatban található, nem egyértelmű kijelentések, nyilatkozatok, igazolások tartalmának tisztázása érdekében az Ajánlattevőtől felvilágosítást fog kérni. A hiánypótlásra vagy a felvilágosítás nyújtására vonatkozó felszólítást Megrendelő közvetlenül elektronikus úton küldi meg az Ajánlattevők részére, megjelölve a határidőt, továbbá a hiánypótlási felhívásban a pótlandó hiányokat. Ha az ajánlattevő a hiánypótlást, felvilágosítás megadását nem, vagy nem az előírt határidőben teljesíti, ajánlatkérő az eredeti ajánlati példányt veszi figyelembe az elbírálás során. Ajánlattevőknek a hiánypótlások benyújtására 2025. július 13. napja 14:00-ig lesz határideje!

1. **Az ajánlatok elbírálása**

Megrendelő a benyújtott pályázatok bírálatát két szakaszban végzi el az alábbiak szerint.

1)Az első szakaszban Megrendelő a benyújtott pályázatokat a „legjobb ár-érték arányt megjelenítő szempont” alapján értékeli a pályázati felhívásban rögzített értékelési szempontok alapján.

A legjobb ár-érték arányt megjelenítő ajánlat kiválasztásának értékelési szempontja esetén az ajánlatok részszempontok szerinti tartalmi elemeinek értékelése során adható pontszám alsó és felső határa: 0-10

Értékelési szempontok:

**Ár szempontok:**

1.Tanítási munkanapi járatok üzemeltetése nettó …. Ft+ÁFA/nap (HUF), **Súlyszám: 65**

2.Tanszünetes munkanapi vagy áthelyezett munkanapi járatok üzemeltetése nettó …. Ft+ÁFA/nap (HUF), **Súlyszám: 23**

3.Különjáratok üzemeltetése nettó …. Ft+ÁFA/km (HUF), **Súlyszám: 4**

**Minőségi szempontok:**

4.A pályázónak az alkalmassági feltételek M1.pontjában rögzített **(kisbusz) autóbuszának** gyártási éve 2015 év utáni (fiatalabb) és az M.2. pontjában rögzített **(midi) autóbuszának** gyártási éve 2010 év utáni (fiatalabb), **együttes feltételek teljesülése igen/nem,**

**Súlyszám: 5**

5.A pályázónak az alkalmassági feltételek M1.pontjában rögzített **(kisbusz) autóbuszának** környezetvédelmi besorolása jobb, mint EURO 6 és az M.2. pontjában rögzített **(midi) autóbuszának** környezetvédelmi besorolása jobb, mint EURO 5, **együttes feltételek teljesülése igen/nem,**

**Súlyszám: 3**

A módszer (módszerek) ismertetése, amellyel az ajánlatkérő megadja a fenti ponthatárok közötti pontszámot:

az 1 részszempont esetében: fordított arányosítás

a 2 részszempont esetében: fordított arányosítás

a 3 részszempont esetében: fordított arányosítás

Az 1-3. részszempontok esetén alkalmazott fordított arányosítás képlete:

P = (Alegjobb / Avizsgált) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa, azaz 10

Pmin: a pontskála alsó határa, azaz 0

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

A 3. és 4. részszempont esetén pontkiosztás módszere

igen válasz esetében: 10 pontot kap ajánlattevő

nem válasz esetében: 0 pontot kap ajánlattevő

A fenti módszer alapján kiszámított pontszámok a súlyszámmal kerülnek megszorzásra, az ajánlatkérő a számítás során kettő tizedesjegyig kerekít. A legjobb ár-érték arányú ajánlat az, amelynek a súlyozás után számított összpontszáma a legmagasabb.

2) Megrendelő a pályázat során a nyertes Pályázó kiválasztása feltételeként kizáró okokat, valamint alkalmassági feltételeket határozott meg, amelyek részletes tartalma a pályázati felhívásban, valamint a Pályázati Dokumentációban került meghatározásra. A második szakaszban kizárólag a legjobb ár-érték arányú ajánlatok tekintetében végzi el az ajánlatok fenti bírálatát!

Megrendelő a pályázat eredményéről elektronikus úton tájékoztatja az ajánlattevőket.

Az eredményhirdetés időpontja: 2025 08. 15. 10:00

1. **A szerződés megkötése**

A szerződés megkötésének és az első havi menetrend átadásának időpontja: 2025.09.29. napja 10:00 óra. A szolgáltatás megkezdésének időpontja: 2025.12.01. üzemkezdet.

**12. Ajánlati kötöttség**

Ajánlattevő az ajánlattételi határidő lejártát követő 30 napig az ajánlatához kötve van.

1. **Részajánlat, többváltozatú ajánlat tételének lehetősége**

Ajánlattevő csak a beszerzés tárgyának egészére tehet ajánlatot. Többváltozatú ajánlat nem tehető.

Közszolgáltatási szerződés

Közforgalmú autóbuszvonalak üzemeltetése

Amely létrejött egyrészről:

Göd Város Önkormányzata

Cím: 2131 Göd, Pesti út 81.

Adószám: 15731106-2-13

Telefon: +36 27 530 065

Képviseli: Kammerer Zoltán polgármester

továbbiakban, mint Megrendelő,

másrészről

Cégnév

Cím:

Adószám:

Cégjegyzékszám:

Képviseli:

továbbiakban, mint Közszolgáltató, együttesen Fél vagy Felek között alulírott helyen és időben, az alábbi feltételekkel:

**Tartalomjegyzék**

[1. Előzmények 2](#_Toc6300361)

[2. Fogalmak 2](#_Toc6300362)

[3. A szerződés tárgya 3](#_Toc6300363)

[4. A teljesítés módja és szabályai, mennyiségi és minőségi mutatószámai 3](#_Toc6300364)

[5. Rendkívüli és különjárati közlekedés 4](#_Toc6300365)

[6. Járművek és üzemeltetésük 5](#_Toc6300366)

[7. Megrendelő jogai és kötelezettségei 6](#_Toc6300367)

[8. Közszolgáltató jogai és kötelezettségei 6](#_Toc6300368)

[9. Önkormányzati támogatás és megfizetésének módja 7](#_Toc6300369)

[10. Kötbérek 7](#_Toc6300370)

[11. Vegyes rendelkezések 8](#_Toc6300371)

[12. Mellékletek listája 9](#_Toc6300372)

**Előzmények**

Megrendelő Göd Város területén menetrend szerinti, közforgalmú autóbusz-közlekedés ellátásának céljából pályázatot írt ki közforgalmú autóbuszvonalak üzemeltetése tárgyban. Közszolgáltató nyertes pályázat beadásával, a kizáró okok és alkalmasságának igazolásával nyeri el a jogot Göd Város területén közszolgáltatóként közforgalmú autóbuszvonalak üzemeltetésére, jelen Szerződésben meghatározott feltételek szerint. A Megrendelő a nyertes Közszolgáltatóval való szerződés megkötésére a **…../2025. (…….) Ök.** határozata alapján a Polgármestert felhatalmazta.

# Fogalmak

* + Jelen Szerződés vonatkozásában Felek az alábbi fogalmakat az alábbi fogalommeghatározás szerint értelmezik:
* **Menetrend**: a járat útvonalának kezdő- és végpontját, a megállóhelyeket, mindezekre vonatkozóan az indulási és érkezési időpontokat, vagy a járat napi első és utolsó indulási időpontját és a köztes járatgyakoriság ismertetését tartalmazó szolgáltatási előírás
* **Menetrend szerinti személyszállítási szolgáltatás**: személyek szállítására meghatározott rendszerességgel, meghatározott útvonalon, a fel- és leszállásra előzetesen kijelölt megállóhelyek között, vagy azok érintésével közlekedő, díj ellenében bárki által igénybe vehető járattal végzett vasúti, vízi vagy közúti személyszállítási szolgáltatás;
* **Közlekedési naptár**: a megrendelt napok bekategorizálása a menetrendi éves naptárba
* **Rendkívüli menetrend**: rendkívüli helyzet esetén érvényes, a menetrendtől eltérő, vagy azon felüli közlekedési jegyzék.
* **Különjárati személyszállítási szolgáltatás:** a szállítás megrendelője vagy a szállítást végző közlekedési szolgáltató kezdeményezésére személyek előzetesen összeállított csoportjának szállítása alkalmi jelleggel közlekedő olyan járattal, amely nem felel meg sem a menetrend szerinti személyszállítás, sem a különcélú menetrend szerinti személyszállítás ismérveinek;
* **Rezsifutás**: a járművek olyan közlekedése, amely a menetrend vagy különjárati közlekedés megkezdési helyének, a jármű telephelyének, a tankolás, javítás, karbantartás helyének elérését szolgálja, amely során utasszállítás nem történik.
* **Járat**: a 2012. évi XLI. törvény keretében meghatározott jármű a menetrendben meghatározott útvonalon és időrendben történő közlekedése
* **Menet**: egy db, adott járaton, a menetrend szerint előírt időben teljesítendő közlekedés.
* **Forda**: egy db autóbusz egy napi menetrendje és tervezett rezsifutása.
* **Megállóhelyi menetrend**: a menetrend adott megállóba kihelyezendő, az adott megállóban felszálló utasok számára releváns kivonata.
* **Jármű**, közúti jármű: az autóbusz, az iskolabusz, a közösségi busz, a személytaxi és a személygépkocsis személyszállító szolgáltatás eszköze

Közszolgáltató tulajdonát vagy bérleményét képező,

* + egy darab a járművezetőn kívül legalább 17 fő szállítására alkalmas alacsonypadlós, gyári beépített klímával rendelkező (kisbusz) autóbusz, melynek gyártási éve nem lehet 2015 előtti, és környezetvédelmi besorolása minimum EURO 6, amely forgalmi engedélyében a „**közforgalmú személyszállításra alkalmas**” bejegyzés található.
	+ egy darab legalább 40 fő szállítására alkalmas alacsonypadlós, gyári beépített klímával rendelkező (midi) autóbusz melynek gyártási éve nem lehet 2010 előtti, és környezetvédelmi besorolása minimum EURO 5, amely forgalmi engedélyében a „**közforgalmú személyszállításra alkalmas**” bejegyzés található.
	+ egy darab a fentiek pótlására, vagy helyettesítésére szolgáló legalább 40 fő szállítására alkalmas alacsonypadlós, gyári beépített klímával rendelkező (midi) autóbusz melynek gyártási éve nem lehet 2010 előtti, és környezetvédelmi besorolása minimum EURO 5, amely forgalmi engedélyében a „**közforgalmú személyszállításra alkalmas**” bejegyzés található
* **Informatikai rendszer**: A Járművekre felszerelt nyomkövető rendszer, amely műholdas rendszerrel képes a Jármű pozíciójának meghatározására, a Jármű és környezetének egyéb paramétereinek mérésére, valamint ezen adatok mobil adatkapcsolattal történő továbbítására és feldolgozására.
* **Jelentős késés**: a menet a menetrendben rögzített indulási időponthoz képest a szolgáltató saját hibájából fakadóan legalább 10 perccel később történő megkezdése, továbbá bármely megállóba a menetrendben rögzítetthez képest legalább 10 perccel később történő érkezés ami a szolgáltatónak felróható hibából történik (forgalmi dugó vagy más vis maior helyzet)
* **Korai közlekedés**: bármely megálló a menetrendben rögzített időponthoz képest bármennyivel korábbi elhagyása.
* **Időkiegyenlítés**: a jármű megállóban való tartózkodása az utascsere lezárultát követően, a korai közlekedés elkerülése érdekében.
* **Kimaradt megálló**: a menetrendben előírt megálló érintésének elmulasztása.
* **Kimaradt menet**: a menetrendben előírt menet végrehajtásának elmulasztása, vagy olyan módon történő végrehajtása, ahol a megállók legalább 50%-a kimaradt megálló.
* **Magatartási kódex**: a szolgáltatást ellátó járművezetők számára előírt kötelezettségek, jogosultságok és tilalmak összessége.
* **Rendkívüli esemény**: jelentős késés, korai közlekedés, kimaradt megálló, kimaradt menet, közlekedési baleset, utasbaleset, jármű további közlekedését ellehetetlenítő meghibásodás, továbbá bármilyen olyan esemény, ami a szolgáltatás igénybe vételét az utasok számára részben vagy egészben ellehetetleníti.
* **Teljesítményjelentés**: az elszámolás alapja, adott esetben a járművön működő informatikai rendszer segítségével összeállított táblázat, amely tartalmazza az időszakra vonatkozó megvalósult menetek indulási és érkezési időpontjait, a menetrendi kilométereket, a menetrenden kívüli kilométereket, továbbá a rendkívüli eseményeket, és azok okát. A mindkét fél által elfogadott teljesítményjelentés teljesítésigazolásként funkcionál. A számla befogadásához papír alapon is be kell nyújtani.

# A szerződés tárgya, szolgáltatási szerződés időtartama

Felek megállapodnak, hogy Közszolgáltató a szerződés időtartama alatt jogosult és köteles a saját tulajdonában vagy bérleményében lévő **Járművek** segítségével, Megrendelő által átadott **Közlekedési naptár** és **Menetrend** szerint, jelen Szerződésben részletezett szabályoknak megfelelően közforgalmú személyszállítási feladatokat ellátni Göd Város közigazgatási területén belül.

Az Önkormányzat a szolgáltatási szerződést 2025.12.01-től, 2027.11.30-ig, két év határozott időtartamra köti azzal, hogy a felek egybehangzó írásos nyilatkozatával, ez az időszak egy alkalommal, további maximum 365 nappal meghosszabbítható. A feleknek a szolgáltatási időszak lejártát megelőző minimum 80 nappal korábban nyilatkozniuk kell a további 365 napos meghosszabbítás elfogadásáról.

# A teljesítés módja és szabályai, mennyiségi és minőségi mutatószámai

* + Megrendelő a 2025. 12. 01-i szolgáltatás megkezdése előtt 5 nappal ill. minden év december 20-ig a következő évre vonatkozó **Menetrendet** és **Közlekedési naptárt** készít, és azt Közszolgáltató részére megküldi. A **Menetrend** tartalmazza az összes **Menet** megállókból történő indulási időpontját, az összes **Járat** útvonalát.
	+ Közszolgáltató a **Menetrend** ill. a közlekedési naptár megküldésétől számított 3 munkanapon belül írásban elfogadja a **Menetrendet**, vagy észrevételeket tehet, módosítási javaslatokkal élhet. E határidő elmulasztása a **Menetrend** elfogadásának minősül.
	+ A Szerződés hatályba lépésének, egyben Közszolgáltató szolgáltatási kötelezettségének kezdő napja: **2025.12.01. üzemkezdet.**
	+ Megrendelő és Közszolgáltató közös megegyezéssel, bármikor módosíthatják a **Menetrendet**, a módosítást írásban kifejezetten el kell fogadniuk és ki kell térni a változás pénzügyi vonatkozásaira is.
	+ Közszolgáltató az átadott és elfogadott **Menetrend** szerint a **Járművekkel**, a 213/2012. (VII. 30.) Korm. rendelet és a 195/2016. (VII. 13.) Kormányrendelet alapján készített Üzletszabályzat, jelen Szerződés, a **Magatartási kódex** alapján ellátja a mindenki számára elérhető közlekedési közszolgáltatást.

* + A megállóhelyeket Megrendelő jelöli ki.
	+ A **Menetrendben** meghatározott napi **Menetek** összessége a havi elszámolás alapja. Megrendelő a **Kimaradt menetekért** és a **Rezsifutásért** nem fizet.
	+ **a Közszolgáltató a járatok használatát minden utas számára ingyenesen, ellenszolgáltatás nélkül biztosítja, amennyiben az utas a Szolgáltató Üzletszabályzatának egyébként megfelel**
	+ Közszolgáltató köteles a Megrendelő és a járművezetők számára bármikor telefonon elérhető adminisztratív forgalmi ügyeletet biztosítani. Az adminisztratív forgalmi ügyelet feladata, hogy **Rendkívüli esemény** bekövetkezésekor azt adminisztrálja, a károkat minimalizálja, gondoskodjon a szolgáltatás mielőbbi helyreállásáról, és Megrendelőt 24 órán belül írásban tájékoztassa. Az adminisztratív forgalmi ügyelet látja el a Megrendelővel történő operatív kapcsolattartás feladatait is.

* + Megrendelő képviselője az adminisztratív ügyeleten keresztül rendelkezési jogkörrel rendelkezik, elrendelheti a közlekedés azonnali részbeni vagy teljes leállítását, forgalmi terelést. Megrendelő a szolgáltatással kapcsolatos panaszokat kivizsgálás céljából az adminisztratív forgalmi ügyelethez továbbítja.
	+ Közszolgáltató üzletszabályzatában publikált telefonszámon munkanapokon 6:00 és 18:00 között az adminisztratív ügyelet segítségével telefonos lakossági bejelentő és információs rendszert üzemeltet. A telefonos bejelentésekről Közszolgáltató a vonatkozó adatvédelmi jogszabályok betartásával felvételt és jegyzőkönyvet készít. A jegyzőkönyvet minden esetben a bejelentést követő első munkanapon Közszolgáltató köteles Megrendelő felé továbbítani.
	+ Közszolgáltató üzletszabályzatában publikált postai és e-mail címén írásos lakossági bejelentő és információs rendszert üzemeltet. Az írásban érkezett bejelentéseket Közszolgáltató a vonatkozó adatvédelmi jogszabályok betartásával továbbítja Megrendelő felé is.
	+ Közszolgáltató mind a telefonos, mind az írásos bejelentésekre, panaszokra 8 napon belül válaszolni köteles. Megrendelő megkeresése esetén a megküldött választ Megrendelő megismerheti.
	+ Közszolgáltató a **Járművek** tartozékaként utastájékoztatási feladatok ellátására köteles.
	+ Közszolgáltató minden hónap 5. napjáig **Teljesítményjelentést** készít az előző hónapban nyújtott szolgáltatásokról, és azt Megrendelő részére megküldi. A **Teljesítményjelentés** elkészítéséhez Közszolgáltató az **Informatikai rendszer** adatait alapul veheti. Az **Informatikai rendszer** adatainak rendelkezésre nem állása esetén a járművezetők által vezetett menetokmányokon rögzített adatok irányadók.

* + A **Teljesítményjelentésen** a tárgyhó **Rendkívüli eseményeit** szerepeltetni kell.
	+ Megrendelő a megküldéstől számított 3 munkanapon belül ellenőrzi és jóváhagyja a **Teljesítményjelentést**. Megrendelő a **Teljesítményjelentéssel** kapcsolatos kifogásait 3 munkanapon belül írásban köteles jelezni, ennek hiányában a **Teljesítményjelentés** elfogadottnak minősül. A **Teljesítményjelentéssel** kapcsolatos kifogásokat Felek egyeztetés útján, együttműködve vitatják meg, és az esetleges módosításokat mindketten írásban kifejezetten elfogadják.

# Rendkívüli és különjárati közlekedés

* + Megrendelő jogosult Közszolgáltatótól **Rendkívüli menetrend** szerinti közlekedést, illetve **Különjárati közlekedést** megrendelni. Közszolgáltató e megrendelések tekintetében mérlegelheti, hogy a megrendelés teljesítésére rendelkezik-e elégséges kapacitással, és a jelen Szerződésben irányadó szabályok alapján azt elvállalhatja.
	+ Közszolgáltató dönthet úgy, hogy a **Rendkívüli menetrend** vagy **Különjárati közlekedés** teljesítését nem vállalja.
	+ Közszolgáltató dönthet úgy, hogy a **Rendkívüli menetrend** vagy **Különjárati közlekedés** teljesítését vállalja. Ebben az esetben Közszolgáltató külön ajánlatot ad a **Rendkívüli menetrend** vagy **Különjárati közlekedés** teljesítésére Megrendelő mérlegelési jogkörében az ajánlatot elfogadhatja vagy elutasíthatja.
	+ Közszolgáltató minden hónapban a **Teljesítményjelentésben** külön megjelölve szerepelteti a **Rendkívüli menetrend** szerinti, illetve a **Különjárati közlekedést**, illetve azok díját.

# Járművek és üzemeltetésük

* + A szolgáltatás ellátása a Közszolgáltató tulajdonát vagy bérleményét képező **Járművekkel** történik az értékelési szempontokra tett ajánlatának megfelelően

A pályázat (ajánlat) értékelési szempontjai:

**Ár szempontok:**

1.Tanítási munkanapi járatok üzemeltetése **nettó …. Ft+ÁFA/nap (HUF)[[1]](#footnote-1)**

2.Tanszünetes munkanapi vagy áthelyezett munkanapi járatok üzemeltetése **nettó …. Ft+ÁFA/nap (HUF)[[2]](#footnote-2)**

3.Különjáratok üzemeltetése **nettó …. Ft+ÁFA/km (HUF)[[3]](#footnote-3)**

**Minőségi szempontok:**

4.A pályázónak az alkalmassági feltételek M1.pontjában rögzített **(kisbusz) autóbuszának** gyártási éve 2015 év utáni (fiatalabb) és az M.2. pontjában rögzített **(midi) autóbuszának** gyártási éve 2010 év utáni (fiatalabb), **együttes feltételek teljesülése igen/nem[[4]](#footnote-4)**

5.A pályázónak az alkalmassági feltételek M1.pontjában rögzített **(kisbusz) autóbuszának** környezetvédelmi besorolása jobb, mint EURO 6 és az M.2. pontjában rögzített **(midi) autóbuszának** környezetvédelmi besorolása jobb, mint EURO 5, **együttes feltételek teljesülése igen/nem[[5]](#footnote-5)**

* + Megrendelő fenntartja a jogot, hogy a **Járműveket**, azok műszaki és esztétikai állapotát bármikor, Közszolgáltató előzetes értesítésével, a közszolgáltatás akadályozása nélkül, akár harmadik fél bevonásával, ellenőrizze. Közszolgáltató ennek érdekében vállalja, hogy a **Járművekhez** való hozzáférést Megrendelő vagy megbízottjai számára mindenkor biztosítja.
	+ A **Járművek** forgalomképességet kizáró, vagy forgalom- és üzembiztonságot veszélyeztető mértékű meghibásodásáról, a javítás idejéről és módjáról Közszolgáltató Megrendelőt értesíteni köteles.
	+ A **Járművek** jelen Szerződés teljesítéséhez szükséges üzemanyagát Közszolgáltató biztosítja. A **Járművek** egyéb fogyó üzemeltetési anyagait (ideértve, de nem kizárólag: motorolaj, ablakmosó folyadék, gumiabroncs) Közszolgáltató biztosítja.
	+ Közszolgáltató vállalja a **Járművek** évszaknak megfelelő külső-belső takarítását, rendszeres, 1/1975. (II. 5.) KPM-BM együttes rendelet alapján a járművezetőtől elvárható szintű forgalombiztonsági ellenőrzését, kisebb műszaki meghibásodások elhárítását (ideértve, de nem kizárólag: izzócsere).
	+ A **Jármű** forgalomképességet kizáró műszaki meghibásodás esetén Közszolgáltató köteles gondoskodni a **Jármű** biztonságos félreállításáról és telephelyre juttatásáról, és a szolgáltatás helyreállításáról legkésőbb 60 percen belül a saját telephelyén biztosított tartalék **Járműve** felhasználásával.

* + Megrendelő a **Járművek** követését és az utastájékoztatást biztosítva,legkésőbb 2026. 05 01-től **Informatikai rendszert** (applikáció) üzemeltet, amely a **Járművek** mindenkori pozícióját valós időben és historikusan is követi.
	+ Megrendelő fenntartja a jogot, hogy a **Járművekre** bármikor, Közszolgáltató előzetes értesítésével egyéb rendszereket (ideértve, de nem kizárólag: biztonsági kamerarendszer, utastájékoztató rendszer, utasszámláló rendszer, automata tűzoldó rendszer, vezetéstámogató rendszerek, stb.) felszereljen. Közszolgáltató vállalja, hogy ilyen rendszerek felszerelése esetén, amennyiben az munkáltatói jogkörbe tartozó kötelezettségeit érinti, e kötelezettségeinek eleget téve tájékoztatja, illetve nyilatkoztatja munkavállalóit, valamint lehetőséget biztosít Megrendelő részére munkavállalóinak oktatására.

# Megrendelő jogai és kötelezettségei

* + Megrendelő köteles az éves közlekedési naptárt és az esetlegesen változó havi **Menetrendet** megküldeni Közszolgáltató részére.
	+ Megrendelő vállalja, hogy a **Menetrendet** és a **Fordákat** a következők figyelembe vételével állítja össze:
* a **Menetrendben** megrendel naponta legalább 350 km szolgáltatást
* egyidőben legfeljebb két midi (min 40 fő) közlekedését rendeli meg,
* a **Fordákat** úgy állítja össze, hogy azokat a mindenkori munkavégzési jogszabályoknak megfelelően egy járművezető el tudja látni,
* a havi átlagos keringési sebesség – azaz a megtett távolság osztva a **Menet** vagy **Rezsifutás** teljesítése közben eltelt órák összességével, ide nem értve a munkaközi szüneteket és várakozási időket – nem csökken 15 km/h érték alá,
* a havi átlagos keringési sebesség nem növekszik 30 km/h érték fölé,
	+ Megrendelő köteles Közszolgáltatónak megtéríteni a **Teljesítési igazolás** alapján szabályos számlával benyújtott követelését kifizetni 15 naptári napon belül.
	+ Megrendelő köteles Közszolgáltatónak megtéríteni Közszolgáltató Megrendelő szerződésszegéséből vagy magatartásából származó közvetlen kárát. Felek rögzítik, hogy Megrendelő mindennemű kártérítési felelőssége kizárt a Közszolgáltató járművei, valamint a közszolgáltatás során az utasok tekintetében.
	+ Megrendelő jogosult Közszolgáltató teljesítését bármikor, az irányadó adatvédelmi jogszabályok betartása mellett, az esetlegesen kiépített Informatikai rendszer segítségével, valamint kép- és hangfelvétel készítésére alkalmas technikai eszközök alkalmazásával ellenőrizni, és nem megfelelő teljesítés esetén jelen Szerződés szerint kötbért kiszabni.

# Közszolgáltató jogai és kötelezettségei

* + Közszolgáltató köteles a megrendelt **Menetrend** szerinti közlekedésre, továbbá jelen Szerződés rendelkezései alapján közszolgálatás elvégzésére, és a szolgáltatási szabályok, **Magatartási kódex** betartására.

* + Közszolgáltató köteles a 213/2012. (VII. 30.) Korm. rendelet és a 195/2016. (VII. 13.) Kormányrendelet alapján Üzletszabályzatot készíteni, és azt közzétenni. Közszolgáltató üzletszabályzatát Megrendelő saját honlapján is közzéteszi.

* + Közszolgáltató a szerződés teljes időtartama alatt a 2012. évi XLI. törvény 10. §-ban leírtaknak megfelelő, érvényes személyszállítási engedéllyel kell, hogy rendelkezzen. A személyszállítási engedély számát a **Járműveken** Megrendelővel egyeztetett módon Közszolgáltató saját költségén köteles feltüntetni.
	+ Közszolgáltató köteles a Járművek műszaki és esztétikai állapotát a járművek futásteljesítményének és az eltelt időnek megfelelően fenntartani. A Közszolgáltatónak rendelkeznie kell a járművekre érvényes műszaki vizsgával és a járművekre vonatkozó minden olyan engedéllyel, ami a közszolgáltatás ellátáshoz előírt és kötelező. Közszolgáltató köteles a **Járművek** rendszeres karbantartását, nem tervezett javítását, káresemény következtében keletkezett sérüléseinek javítását megfelelő minőségben elvégezni, és a jármű forgalomra képes állapotáról mindenkor gondoskodni.
	+ Közszolgáltató jogosult a **Menetrendekkel**, **Járatokkal** kapcsolatos javaslatok megtételére, egyúttal a **Menetrendek** és **Járatok** kialakítását, módosítását célzó Megrendelői intézkedések, mérések során elvárható mértékben együttműködni köteles. Közszolgáltató évente legalább egy alkalommal ill. a Megrendelő külön ilyen irányú kérése alapján utaslétszámra és forgalmi kihasználtságra vonatkozó statisztikákat készít, ill. teljesíti adatszolgáltatási kötelezettségét, amely lehetővé teszi az ellátásért felelős számára a szolgáltató közszolgáltatási tevékenységének, a közszolgáltatási követelmények teljesítésének megítélését.
	+ A Közszolgáltató tájékoztatja az ellátásért felelőst, ha más közszolgáltatási szerződés alapján személyszállítási szolgáltatást is ellát.

# A szolgáltatás megfizetésének módja

* + Közszolgáltató a szolgáltatás ellátásáért

1.Tanítási munkanapi járatok üzemeltetéséért **nettó …. Ft+ÁFA/nap (HUF)[[6]](#footnote-6)**

2.Tanszünetes munkanapi vagy áthelyezett munkanapi járatok üzemeltetéséért **nettó …. Ft+ÁFA/nap (HUF)[[7]](#footnote-7)**

3.Különjáratok üzemeltetéséért **nettó …. Ft+ÁFA/km (HUF)[[8]](#footnote-8)**

összeget fizet

* + A kifizetés összege az elfogadott **Teljesítményjelentés** alapján kerül kiszámításra.
	+ A Közszolgáltatónak fizetett díj emelésére leggyakrabban évente, a Szerződés hatályba lépését követő 13. hónapban, legfeljebb a KSH által közzétett legfrissebb, hónap-hónap maginfláció mértékével történhet Közszolgáltató egyoldalú nyilatkozatával. Közszolgáltató az emelésre vonatkozó igényét a tárgyhót megelőző hónap 20. napjáig köteles írásban jelezni. Amennyiben a Szerződés bármilyen okból hatályát veszti a 13. hónap előtt, emelés a Szerződés teljes időtartama alatt nem lehetséges.
	+ Megrendelő a Közszolgáltatónak járó havi díjat a számla beérkezését követő 15. napjáig, az elfogadott **Teljesítési igazolás** alapján, banki átutalás útján fizeti meg Közszolgáltató részére.
	+ Felek megállapodnak, hogy a Közszolgáltató által elismert, nem megfelelő teljesítésből adódó kötbér, és a technikai bizonyítékkal és jegyzőkönyvvel alátámasztott nem megfelelő teljesítésből adódó kötbér összegével a kifizetésre kerülő havi díj mértéke módosításra kerül.

# Kötbérek

* + Közszolgáltató alkalmanként 2.000,- Ft kötbér megfizetésére kötelezett a következő esetekben, amelyek bizonyíthatók, és bizonyíthatóan Közszolgáltató hibájából következtek be:
* **Jelentős késés** (megállónként),
* **Korai közlekedés** (megállónként),
* **Kimaradt megálló** (megállónként),
	+ Közszolgáltató alkalmanként 20.000,- Ft kötbér megfizetésére kötelezett a következő esetekben, amelyek bizonyíthatók, és bizonyíthatóan Közszolgáltató hibájából következtek be:
* **Kimaradt menet** (menetenként),
* **Rendkívüli esemény** jelentésének elmulasztása (eseményenként),
* **Magatartási kódex be nem tartása** (alkalmanként, de járművezetőnként naponta legfeljebb egy alkalommal)
	+ Alapelv, hogy egy esemény miatt csak egy kötbér szabható ki. Valamely kötbérteres esemény bekövetkezése miatt bekövetkező további kötbérterhes események közül kötbér csak egy alkalommal, a legmagasabb kötbértételű eseményre szabható csak ki.

* + A kötbér összege havonta nem haladhatja meg a teljes havidíj 30%-át.

# Vegyes rendelkezések

* + Felek a jelen Szerződést a Szerződés mindkét fél általi aláírásának napjától számított 24 hónap határozott időre kötik, amely a vonatkozó jogszabályok figyelembe vételével és mindkét Fél írásos beleegyezésével egy alkalommal, maximum további 365 nappal meghosszabbítható.
	+ A Felek megállapodnak abban, hogy a jelen Szerződést – a másik Fél súlyos szerződésszegése esetén – a másik Félhez címzett írásbeli jognyilatkozattal indokolással ellátva azonnali hatállyal felmondhatják. A Felek megállapodnak abban, hogy súlyos szerződésszegésnek tekintik, ha bármelyik Fél a jelen Szerződésből fakadó lényeges kötelezettségét súlyosan és/vagy ismételten megszegi, kötelezettségei teljesítésével ismételten késedelembe esik vagy egyébként olyan magatartást tanúsít, amely a további együttműködést kizárja.
	+ Súlyos szerződésszegés minősített esete Közszolgáltató részéről a jogszabályi feltételek, különösen a 2012. évi XLI. törvény rendelkezéseinek be nem tartása, a tevékenységhez szükséges engedélyek meg nem léte, vagy érvényességének lejárta. Amennyiben Megrendelő a fenti okokból felmondja a Szerződést, a Közszolgáltató a Szerződés megszűnése előtt már teljesített szolgáltatás pénzbeli ellenértékére jogosult.
	+ Súlyos szerződésszegés minősített esete Megrendelő részéről 90 napon túli fizetési késedelembe esés. A felmondási idő maximum 60 nap mely idő alatt szolgáltató köteles ellátni a feladatot. Megrendelő határozza meg, hogy a 60 napon belül mennyi ideig kívánja elláttatni a feladatot.
	+ Felek megállapodnak abban, hogy a jelen Szerződés által megkívánt minden írásbeli értesítést az 1. sz. mellékletben megjelölt kapcsolattartási címre megküldeni. Amennyiben a Szerződés másképp nem rendelkezik, az 1. sz. mellékletben megjelölt kapcsolattartási címen e-mailben történő értesítést jelen Szerződés alkalmazásában Felek írásbeli értesítésként fogadják el. Felek rögzítik, hogy a kölcsönös együttműködésükkel összefüggő bármely lényeges információról haladéktalanul írásban (e-mailben) kötelesek a másik Felet értesíteni.
	+ Felek megállapodnak, hogy a Szerződés mellékleteinek pontosítása nem minősül a Szerződés módosításának, amennyiben az nem sérti valamely Fél lényeges érdekeit.
	+ Felek rögzítik, hogy jelen Szerződést megszüntető jognyilatkozatok kizárólag papír alapon aláírt és – egyoldalú jognyilatkozat esetén – a másik Fél részére postai úton megküldött formában tekintik érvényesnek.
	+ Közszolgáltató az információs önrendelkezési jogról és információszabadságról szóló 2011. évi CXII. tv. alapján helyi önkormányzati közfeladatot ellátó szervnek minősül, s mint ilyen, a kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, közérdekű adatnak minősül.
	+ Az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján, az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Közszolgáltatónál, a Közszolgáltató nevében vagy képviseletében eljáró természetes személynél és jogi személynél, valamint azoknál a szerződő feleknél, akik illetve amelyek a jelen Szerződés teljesítéséért felelősek, továbbá a jelen Szerződés teljesítésében közreműködő valamennyi gazdálkodó szervezetnél.
	+ A felek egyike sem vonható felelősségre bármely, jelen megállapodásból fakadó kötelezettség elmulasztásáért, amennyiben a mulasztás Vis maior következtében történik. Vis maioron olyan körülményeket kell érteni, melyek a felek befolyásán kívül esnek, melyekért a felek nem tehetők felelőssé, ideértve, de nem kizárólag: háború, bármilyen háborús aktivitás, blokádok, embargó, import-export tilalom, járványok, földrengések, tűz, árvíz vagy más katasztrófák, állami hivatalok döntései és olyan vészhelyzeti körülmények melyekre a felek nem számítottak a megállapodás megkötésének időpontjában. A munkaerő- és anyaghiány nem tartozik a Vis maior körülmények közé. Az a fél, mely jelen megállapodásból következő kötelezettségét, Vis maior miatt nem képes teljesíteni, a lehető leghamarabb köteles erről a másik felet értesíteni.
	+ Megrendelő előzetes belegyezése nélkül Közszolgáltató semmilyen, a jelen megállapodás tárgyát képző tevékenységgel semmilyen jogon nem bízhat meg semmilyen jogi formájú entitást.
	+ Felek megállapodnak abban, hogy jelen szerződésből adódó vitás kérdéseiket megkísérlik elsődlegesen egymás közötti egyeztetések útján rendezni és csak annak sikertelensége esetén fordulnak bírósághoz. Szerződő felek jogvita esetére a Dunakeszi Járásbíróság kizárólagos illetékességét kötik ki.
	+ A jelen közszolgáltatási Szerződés négy, egymással szó szerint megegyező eredeti példányban készült, amelyből aláírás után egy példány a Közszolgáltatót, három példány a Megrendelőt illeti.
	+ Jelen Szerződésben nem szabályozott kérdésekben a hatályos magyar jogszabályok, különösen a 2013. évi V. törvény – a Polgári Törvénykönyvről irányadó.

# Mellékletek listája

1. sz. melléklet: Kapcsolattartók

2. sz. melléklet: Magatartási kódex

3. sz. melléklet: Szolgáltatásba bevont járművek

4. sz. melléklet: Közszolgáltató személyszállítási engedélye

5. sz. melléklet: Közszolgáltató üzletszabályzata

6. sz. melléklet: járművek forgalmi engedélye

7. sz. melléklet: közszolgáltatási tervezett menetrend és éves közlekedési naptár

8. sz. melléklet: átláthatósági nyilatkozat

Felek a jelen Szerződést, mint akaratukkal egyezőt, elolvasás és értelmezés után alulírott helyen és időben aláírták.

Göd, 2025. év ………… . hó ………… . nap

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Kammerer Zoltán**polgármester**Göd Város Önkormányzata** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. sz. melléklet

Kapcsolattartók

Felek megállapodnak, hogy a Szerződés teljesítésével kapcsolatos kérdésekben a következő kapcsolattartók útján kommunikálnak:

Megrendelő részéről:

Név Mucsi László

Cím 2131 Göd, Pesti út 81

Telefon 06-30/748-2146

E-mail cím mucsilaszlo@god.hu

Közszolgáltató részéről:

Név

Cím

Telefon

E-mail cím

2. sz. melléklet

Magatartási kódex

Közszolgáltató vállalja, hogy a szolgáltatás ellátásához autóbusz járművezető munkakörben foglalkoztat munkavállalókat. Az autóbusz járművezetőknek a következő kritériumoknak kell megfelelnie:

* érvényes D kategóriás járművezetői engedély
* érvényes Gépjárművezetői Képesítési Igazolvány
* érvényes PÁV II alkalmassági vizsga
* magyar anyanyelv, vagy felsőfokú magyar nyelvű szóbeli kommunikációs készség.

Az autóbusz járművezető feladatai:

* menetrend szerinti közlekedés az autóbusszal,
* az 1/1975. (II. 5.) KPM-BM együttes rendelet (KRESZ) betartása,
* menetrend betartása, szükség szerint Időkiegyenlítés beiktatásával,
* utastájékoztató táblák megfelelő kihelyezése,
* utasok tájékoztatása igény esetén szóban,
* egyéb, munkáltatója által rábízott feladatok (pl.: jármű takarítása) ellátása.

Az autóbusz járművezető köteles:

* a szolgáltatáshoz méltó öltözékben (fehér vagy világos ing, hosszú, sötét vászon- vagy farmernadrág, zárt cipő, időjárástól függően zakó, szövet- vagy bőrkabát), ápoltan megjelenni,
* feladatait maradéktalanul, lelkiismeretesen, körültekintően végezni,
* a szolgáltatás zavartalanságát mindenkor szem előtt tartani,
* udvarias, tiszteletteljes magatartást tanúsítani,
* felvilágosítást kérő utasokat legjobb tudása szerint tájékoztatni,
* konfliktushelyzetben hidegvérét megőrizni, a szolgáltatáshoz méltó módon, méltányosan, de határozottan eljárni,
* közlekedési- vagy utasbaleset, bűncselekmény, garázdaság esetén a menetet azonnal felfüggeszteni, személyi sérülés esetén mentőt hívni és elsősegélyt nyújtani, továbbá hatósági intézkedést kérni,
* a szolgáltatás bármilyen megzavarását azonnal jelenteni a forgalmi ügyeletnek,
* a forgalmi ügyelet rendelkezéseit végrehajtani.

Az autóbusz járművezető jogosult:

* az utazást az Üzletszabályzatban részletezettek alapján megtagadni,
* ittas, bódult, kábítószer hatása alatt álló, botrányosan viselkedő, a jármű és a többi utas tisztaságát és higiéniáját veszélyeztető utasokat kizárni az utazásból, illetve az utazást tőlük megtagadni,
* konfliktushelyzetben a menetet felfüggeszteni és hatósági intézkedést kérni,
* felszólítani az utasokat az autóbusz tisztaságának, épségének, megóvására, a közlekedésbiztonság megőrzésére, és a felszólításnak nem eleget tevő utasokat az utazásból kizárni,
* bármilyen olyan felmerülő körülmény esetén, amely a saját, az utasok, vagy a közlekedés biztonságát veszélyezteti, a menetet felfüggeszteni.

Az autóbusz járművezetőnek tilos:

* a járművön, a megállóban, és a megálló 5 méteres körzetében dohányozni,
* vezetés közben az 1/1975. (II. 5.) KPM-BM együttes rendelet (KRESZ) szabályait megszegni,
* alkoholt, drogot, járművezetési képességeket hátrányosan befolyásoló gyógyszereket fogyasztani, illetve ezek hatása alatt járművet vezetni,
* vezetés közben étkezni, vagy olyan magatartást követni, ami a forgalombiztonságot veszélyezteti, kifejezetten tilos mobiltelefon használata.
* Olyan nem megfontolt vezetési stílust alkalmazni, amely balesethez vezet vagy amely veszélyhelyzet, baleset köztelen megelőzését kivéve jelentős kényelmetlenséget, az egyensúly elvesztését okozza az utasoknak.

3. sz. melléklet

A szolgáltatásba bevont járművek

|  |  |
| --- | --- |
| Gyártmány: |  |
| Típus: |  |
| Forgalmi rendszám: |  |
| Alvázszám: |  |
| Forgalmi engedély száma: |  |
| Gyártási év: |  |

|  |  |
| --- | --- |
| Gyártmány: |  |
| Típus: |  |
| Forgalmi rendszám: |  |
| Alvázszám: |  |
| Forgalmi engedély száma: |  |
| Gyártási év: |  |

|  |  |
| --- | --- |
| Gyártmány: |  |
| Típus: |  |
| Forgalmi rendszám: |  |
| Alvázszám: |  |
| Forgalmi engedély száma: |  |
| Gyártási év: |  |

7. sz. melléklet

 közszolgáltatási tervezett menetrend és éves közlekedési naptár

Tervezett menetrend tanítási munkanapokon:



Tervezett menetrend tanszünetes munkanapokon és áthelyezett munkanapokon:



Éves közlekedési naptár:



1. szerződéskötéskor kitöltendő [↑](#footnote-ref-1)
2. szerződéskötéskor kitöltendő [↑](#footnote-ref-2)
3. szerződéskötéskor kitöltendő [↑](#footnote-ref-3)
4. szerződéskötéskor kitöltendő [↑](#footnote-ref-4)
5. szerződéskötéskor kitöltendő [↑](#footnote-ref-5)
6. szerződéskötéskor kitöltendő [↑](#footnote-ref-6)
7. szerződéskötéskor kitöltendő [↑](#footnote-ref-7)
8. szerződéskötéskor kitöltendő [↑](#footnote-ref-8)